এর্নস্ট আবি

এর্নস্ট কার্ল আবি (২৩ জানুয়ারি ১৮৪০ – ১৪ জানুয়ারি ১৯০৫) ছিলেন একজন জার্মান পদার্থবিদ, আলোক প্রকৌশলী, উদ্যোক্তা ও সামাজিক পুনর্গঠনকারী। অটো স্কট ও কার্ল জিসের সাথে তিনি অনেক আলোক সরঞ্জাম তৈরি করেছেন। তিনি কার্ল জিস এজি এর সহ-মালিক ছিলেন। এ জার্মান প্রতিষ্ঠানটি বৈজ্ঞানিক অণুবীক্ষণ যন্ত্র, জৌতির্বিদ্যার দূরবীক্ষণ যন্ত্র, প্লানেটারিয়াম ও অন্যান্য উন্নত আলোক প্রযুক্তি প্রস্তুত করতো। ব্যক্তিগত জীবন আবি ২৩ জানুয়ারি ১৮৪০ সালে এসেনাক, স্যাক্স-ভিমার-এসেনাকে জন্মগ্রহণ করেন। তার পিতা জর্জ অ্যাডাম আবি ও মাতা এলিজাবেথ ক্রিস্টিনা বার্চফেল্ট। তিনি একটি সম্ভান্ত পরিবার থেকে এসেছেন — তার বাবা ছিলেন স্পিনারির পরিচালক। তার পিতার ঊর্ধ্বতন কর্মকর্তাদের সহায়তায় তিনি মাধ্যমিক বিদ্যালয়ে পড়ার সুযোগ পান এবং এসেনাক জিমনেশিয়ামে বিশ্ববিদ্যালয়ের প্রবেশিকা পরীক্ষার জন্য ভালো নম্বরে উত্তীর্ণ হন, সেখান থেকে তিনি ১৮৫৭ সালে স্নাতক লাভ করেন। স্কুল থেকে উত্তীর্ণ হবার পর থেকেই তার বৈজ্ঞানিক মেধা ও এই ঘরানায় তার ইচ্ছাশক্তি প্রকাশ পেতে থাকে। তাই, পরিবারের অর্থনৈতিক টানাপোড়েন থাকা সত্ত্বেও, আবি'র বাবা তার জেনা বিশ্ববিদ্যালয় (১৮৫৭-১৮৫৯) ও গ্যোটিঙেন বিশ্ববিদ্যালয়ে (১৮৫৯-১৮৬১) উচ্চশিক্ষায় সহায়তা করার সিদ্ধান্ত নেন। ছাত্রাবস্থায় নিজের আর্থিক সংগতির জন্য তিনি ব্যক্তিগতভাবে ছাত্র পড়িয়েছেন। অন্যদিকে তার পিতার ঊর্ধ্বতন কর্মকর্তারা তাকে সহায়তা করা চালিয়ে যাচ্ছিলেন। ২৩ মার্চ ১৮৬১ তে আবি গটিঙেনে পিএইচডি অর্জন করেন। স্কুলে থাকতে তিনি গটিঙেন সপ্তকের বের্নহার্ট রিমান এবং উইলহেম এডওয়ার্ড উইবার দ্বারা প্রভাবিত ছিলেন। ৮ আগষ্ট ১৮৬৩ সালে, তিনি জেনা বিশ্ববিদ্যালয়ে প্রভাষক হিসেবে নিযুক্ত হন। ১৮৭০ এ, তিনি জেনা বিশ্ববিদ্যালয়ের ফলিত পদার্থবিজ্ঞান, বলবিদ্যা ও গণিত এর সহকারী অধ্যাপক হিসেবে স্বারক স্বাক্ষর করেন। ১৮৭১ সালে তিনি তার শিক্ষকদের একজন, গণিতবিদ ও পদার্থবিজ্ঞানি কার্ল স্নেলের মেয়ে এলস স্নেলকে বিয়ে করেন, এলস স্নেলের সংসারে তার দুই কন্যাসন্তান জন্মগ্রহণ করে। ১৮৭৯ সালে তিনি পূর্ণাঙ্গ প্রফেসর পদবী পান। তিনি জেনা মানমন্দিরের পরিচালক হন ১৮৭৮ সালে। ১৮৮৯ এ তিনি ব্যাভারিয়ান বিজ্ঞান ও মানবিক একাডেমির সদস্য হন। তিনি স্যাক্সন বিজ্ঞান একাডেমিরও সদস্য ছিলেন। ১৮৯১ সালে জেনা বিশ্ববিদ্যালয়ের অধ্যাপনা থেকে তিনি অবসর গ্রহণ করেন। আবি ১৪ জানুয়ারি ১৯০৫ এ জেনায় মারা যান। তিনি নাস্তিক ছিলেন। জীবন কর্ম আরও দেখুন অ্যাবে প্রিজম অ্যাবে প্রতিসরাংক-মাপক অ্যাবে সংখ্যা অ্যাবে সংগ্রাহী নোট উদ্ধৃতি আরও পড়ুন সেলা, অ্যান্ড্রিয়া (নভেম্বর ২০০৮)। "অ্যাবে প্রতিসরাংক-মাপক"। রয়্যাল সোসাইটি অব কেমিস্ট্রি। ক্যামিস্ট্রি ওয়ার্ল্ড। পৃ. ৬৭। ২৪ সেপ্টেম্বর ২০১৫ তারিখে মূল থেকে আর্কাইভকৃত। সংগ্রহের তারিখ ৬ মে ২০১৫। বহিঃসংযোগ Paselk, Richard A.। "The Evolution of the Abbe Refractometer"। ২৮ ডিসেম্বর ২০০৯ তারিখে মূল থেকে আর্কাইভকৃত। সংগ্রহের তারিখ ১১ মে ২০০৮। Basic Principles of Refractometers (and Polarimeters) ও'কনর, জন জে.; রবার্টসন, এডমুন্ড এফ., "এর্নস্ট আবি", ম্যাকটিউটর হিস্টোরি অব ম্যাথমেটিকস আর্কাইভ, সেন্ট অ্যান্ড্রুজ বিশ্ববিদ্যালয়। গণিত উদ্ভববিজ্ঞান প্রকল্পে এর্নস্ট আবি Molecular Expressions's biography গুটেনবের্গ প্রকল্পে Ernst Abbe-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে এর্নস্ট আবি কর্তৃক কাজ বা সম্পর্কে তথ্য Abbe Refractometer by Carl Zeiss made in 1904